b'\n_START_ARTICLE_\nJ\xc3\xbcdischer Frauenbund\n_START_PARAGRAPH_\nJ\xc3\xbcdischer Frauenbund (JFB, det j\xc3\xb8diske kvinneforbundet) er en tysk organisasjon som ble grunnlagt i 1904 av Bertha Pappenheim (1859\xe2\x80\x931936) og Sidonie Werner (1860\xe2\x80\x931932).\n_START_SECTION_\nGrunnleggelsen\n_START_PARAGRAPH_\nJ\xc3\xbcdischer Frauenbund ble grunnlagt p\xc3\xa5 et tidspunkt kvinner organiserte seg for \xc3\xa5 kjempe for flere rettigheter. Fra 1899 hadde Deutsch-Evangelischer Frauenbund eksistert, og fra 1903 Katholischer Frauenbund. J\xc3\xbcdischer Frauenbund h\xc3\xb8rte i likhet med de to f\xc3\xb8rste til den borgerlige kvinnebevegelsen, og var medlem i paraplyorganisasjonen Bund Deutscher Frauenvereine.\n_START_SECTION_\nOppgave og m\xc3\xa5l\n_START_PARAGRAPH_\nDet j\xc3\xb8diske kvinneforbundet forstod seg som en interessesammenslutning for j\xc3\xb8disk kultur, og \xc3\xb8nsket \xc3\xa5 la kvinner ta del i j\xc3\xb8diske tradisjoner. Endel medlemmer kom fra familier som hadde blitt fullstendig sekularisert. Dette \xc3\xb8nsket organisasjonen \xc3\xa5 motvirke, og utviklet en feministisk bevissthet om religi\xc3\xb8s veldedighet (Zedekah). Det oppstod raskt et godt organisert sosialt arbeid med gode internasjonale kontakter. Dette f\xc3\xb8rte i 1917 til opprettelsen av Zentralwohlfahrtsstelle der Juden in Deutschland.'